
Vloga za pridobitev statusa delovanja v javnem interesu v mladinskem sektorju
TEHNIČNA NAVODILA ZA ODDAJO VLOGE

1. korak - Registracija

a) Kliknite na gumb registracija.

b) V vnosno polje vtipkajte davčno številko organizacije in kliknite na gumb »Prenesi iz Ajpes«.

c) Preverite prenesene podatke in v obrazec vnesite manjkajoče podatke. V primeru, da  se podatki iz Ajpesa ne ujemajo z dejanskim stanjem, podatke ročno popravite.

d) Potrdite registracijo.

2. korak – Na elektronski naslov prejmete potrditveno sporočilo, v katerem sta navedena uporabniško ime in geslo.
3. korak - Prijava

a) Kliknite na povezavo navedeno v potrditvenem sporočilu, ki aktivira uporabniško ime in geslo ter vas usmeri na »Prijavo v aplikacijo«.

b) Vnesite uporabniško ime in geslo ter pričnite z izpolnjevanjem obrazca.

c) Kadarkoli pritisnete na gumb SHRANI, se vnosi v obrazec shranijo. Shranjeni obrazec je na voljo v mapi »E-dokumenti«.

d) Dokler obrazec (vloga) ni zaključen (obrazec zaključite ob koncu z vnosom kljukice pred ukaz »Zaključi«), je na voljo v mapi »E-dokumenti« in ga lahko spreminjate.

 e) Preden obrazec vloge zaključite, predlagamo, da ga natančno pregledate in ugotovite, ali so morda potrebni popravki ali dopolnitve.

f) Vlogo, ki še ni zaključena, lahko tudi natisnete (ob koncu vnosa podatkov vnesete kljukico pred ukaz »Natisni«). Na tiskani verziji nezaključene vloge bo opozorilo, da vloga še ni zaključena. Takšna vloga tudi nima črtne kode.

OPOZORILO! Vloge, ki ne bodo elektronsko zaključene, ne bodo obravnavane.

4. korak - Zaključitev vloge in oddaja vloge
a) Ob končanem izpolnjevanju obrazca vloge vnesite kljukico pred ukaz »Zaključi«.

b) Od tega trenutka dalje vloge ni več možno popravljati. 
c) Vlogo v pdf verziji shranite na računalnik.
d) Elektronska oddaja vloge:
Če ima zakoniti zastopnik elektronski podpis - vlogo elektronsko podpišite in jo skupaj s prilogami pošljite na elektronski naslov: gp.ursm-mvi@gov.si.

e) Fizična oddaja vloge:
Če zakoniti zastopnik vlogo fizično podpiše – vlogo natisnite, jo fizično podpišite in dodajte žig (če poslujete z žigom) ter jo skupaj s prilogami pošljite na naslov: Ministrstvo za izobraževanje, znanost in mladino, Direktorat za mladino, Masarykova cesta 16, 1000 Ljubljana.
Na prvi strani natisnjene vloge je črtna koda. 

Ob natisnjeni zaključeni vlogi se natisne tudi obrazec s črtno kodo in podatki o vlagatelju, prejemniku ter napis " Vloga za status delovanja v javnem interesu" in »Priporočeno - R!«.

Ta obrazec s črtno kodo nalepite na kuverto.
f)  Priloge k vlogi naj bodo podpisane oz. sprejete s strani pristojnih organov vlagatelja. 
OPOZORILO! VLOGO ODDAJTE LE NA EN NAČIN – ALI FIZIČNO ALI ELEKTRONSKO




